Zamrznuté pleso

Zamrznuté pleso (poľ. Zmarzly Staw pod Polskym Grzebieniem, nem. Gefrorener See, Gefronerer See unter dem Polnischen Kamm, dávnejšie Eissee, maď. Fagyott-tó, dávnejšie Jeges-tó) je karovo-morénové ľadovcové jazero, ktoré sa nachádza na dne Zamrznutého kotla pod Poľským hrebeňom v Bielovodskej doline. Názov Hladina plesa býva väčšinou do neskorého leta pokrytá snehom a ľadom. Tým, že na rozdiel od Ťažkého plesa v Ťažkej doline bol pre neho ustálený názov Zamrznuté pleso, možno ich od seba jasne rozlišovať, lebo ležia v spoločnom dolinnom systéme a aj začiatok cesty k nim cez Bielovodskú dolinu vedie jedným smerom. Rozmery a poloha Je vo výške 2 047 m n. m. a má hĺbku 11 m. Turistika a okolie Nad plesom dominuje Divá veža, Východná Vysoká, Velický štít a Poľský hrebeň. Pleso je v divokom skalnom Zamrznutom kotle. Na severozápade za morénou klesá Litvorová dolina a na severe Svišťová dolina. Okolo plesa vedie turistický chodník. Po modrej turistickej značke z Lysej Poľany (asi 4 hodiny). Po modrej turistickej značke od Zbojníckej chaty (2 hodiny). Po zelenej turistickej značke od Sliezkého domu (2,5 hodiny). Referencie Externé odkazy Poloha na turistickej mape Iné projekty Commons ponúka multimediálne súbory na tému Zamrznuté pleso